***A mellékelt rangsorokról***

***Kedves Felvételizők!***

 A mellékelt táblázatokból kiolvasható az a pozíció, amelyet a felvételi eljárás során elért eredményeitek alapján foglaltok el.

***\*\*\****

***Minden felvételizőre vonatkozik:***

1. A négyosztályos képzés 3 osztállyal, a nyolcosztályos 1 osztállyal indul. Valamennyi osztály tervezett létszáma 32 fő. A leendő 5. A osztályba az intézmény az első 30, a 9. évfolyam osztályaiba pedig az első 84 jelentkezőt veszi fel, *a többi hely betöltése tankerületi igazgató asszony kompetenciája.*
2. A felvételi kérelem eredményéről szóló határozatot azonnal elkészítem és haladéktalanul postázom, amint az adatokat megkapom a győri országos központból. Ez előre láthatóan áprilisban történik meg. *Addig szíves türelmeteket kérem*.
3. Elképzelhető, hogy sajnos elutasító határozatot kap valaki. Ez esetben, amint az majd a határozatban olvasható lesz, a Hatvani Tankerületi Központ igazgatójához lehet fellebbezéssel fordulni. Ennek mikéntjét majd a határozatban ismertetem. *A fellebbezést viszont csak a határozat kézhez vételét követően lehet benyújtani!*

***Csak a négyosztályos képzésre (0004) jelentkezőknek:***

Abból, hogy a táblázatban feltüntetett pozíciótok esetleg kedvezőtlennek tűnik – azaz nem vagytok benne az első 84-ben –, *egyáltalán nem következik*, hogy a felvételi kérelmeteket el fogják utasítani. A rangsor elejéről ugyanis nagyon sokan kikerülnek előletek, mivel más iskolába nyernek felvételt. Sajnos az eredmények az adatok országos feldolgozása előtt nem értelmezhetők, így annak latolgatására, hogy valamely pozíció elegendő-e a bekerüléshez, nem vállalkozunk.

 Kérem a fentiek szíves tudomásul vételét.

Gyöngyös, 2022. március 7.

 dr. Czinder Péter s. k.

 igazgató

***A 0004 tagozatra (négyosztályos gimnáziumi képzés) jelentkezettek pozíciói***